**OBRAZAC ZA IZRADU PRIZNANJA HRVATSKOG SABORA KULTURE**

|  |  |  |
| --- | --- | --- |
| Puni naziv udruge/sekcije te puna adresa (ulica, kućni broj, poštanski broj, mjesto): |  | |
| OIB udruge: |  | |
| Službeni e-mail udruge: |  | |
| Obljetnica (za koliko godina postojanja društva) ili neki drugi povod za dodjelu: |  | |
| Ime i prezime osobe za zastupanje i točan naziv funkcije (npr.: predsjednik, tajnik): |  | |
| Prigoda gdje se dodjeljuju priznanja (npr.: svečani koncert, skupština…): |  | |
| Datum, vrijeme i mjesto dodjele priznanja: |  | |
| Ime i prezime te kontakt (mobitel i e-mail) osobe koja preuzima priznanja (radi provjere podataka i kontaktiranja u vezi dostave priznanja): |  | |
| Puna adresa na koju se šalju priznanja (primatelj, ulica, kućni broj, poštanski broj i mjesto): |  | |
| Želite li da HSK delegira svog predstavnika  u cilju dodjele priznanja? | DA | NE |
| Treba li se dodijeliti priznanje i udruzi?  Ako je odgovor DA, navedite točan broj godina i **OBAVEZNO** priložite dokument(e) kojim potvrđujete istinitost navedenog broja godina rada udruge (na primjer: izvod iz Registra udruga RH, preslika Odluke o spajanju, preslika Odluke o pripojenju, preslika ovjerenog Statuta udruge) |  | |

Primjer dostave podataka za dodjelu diploma:

|  |  |
| --- | --- |
| **Ime i prezime** (obavezno naznačiti spol kod imena Vanja, Matija, Saša i sl.) u nominativu (pri izradi diploma imena se navode u dativu) | Koliko je **godina** u članstvu udruge/aktivan u kulturno-umjetničkom amaterizmu |
| primjer: Saša Jurić – Saši Jurić (Ž) | 17 g. |
| primjer: Vanja Ivić – Vanji Iviću (M) | 49 g. |

**PRAVILNIK O DODJELI PRIZNANJA HRVATSKOG SABORA KULTURE**

**Članak 1.**

Hrvatski sabor kulture kao svoja priznanja utvrđuje: Diplomu, Povelju, Zahvalnicu i Naslov.

**Članak 2.**

Članicama HSK-a dodjeljuju se:

\*Dijamantna povelja za 200 i više godina,

\*Zlatna povelja za 150 i više godina,

\*Povelja za 100 i više godina,  
\*Dijamantna diploma za 40 i više godina,  
\*Zlatna diploma za 30 i više godina,  
\*Srebrna diploma za 20 i više godina i  
\*Brončana diploma za 10 i više godina neprekidnog djelovanja.

Odluku o dodjeli Zlatne i Dijamantne povelje donosi Upravni odbor Hrvatskog sabora kulture.

U slučaju da članica HSK-a podnosi zamolbu za dodjelu priznanja za djelovanje duže nego što je evidentirano u Registru udruga RH, ista mora dostaviti nepobitne dokaze o dužoj pravnoj sljedivosti (Odluka o spajanju, Odluka o pripojenju, ovjereni Statut udruge ili drugo).

\**svakoj udruzi može se samo jednom dodijeliti priznanje unutar gore navedenog raspona godina*

**Članak 3.**

Zaslužnim članovima pojedinih udruga koje su članice HSK-a dodjeljuju se:  
\*Povelja za 50 i više godina,  
\*Dijamantna diploma za 40 i više godina,  
\*Zlatna diploma za 30 i više godina,  
\*Srebrna diploma za 20 i više godina i  
\*Brončana diploma za 10 i više godina neprekidnog bavljenja kulturno umjetničkim amaterizmom.  
Gore navedena priznanja mogu se dodijeliti posmrtno obiteljima članova pojedinih udruga koje su članice HSK-a, a u tom slučaju udruga je dužna ishoditi suglasnost obitelji i dostaviti je HSK-u. Izračun broja godina za posmrtnu dodjelu priznanja radi se na način da isti treba uključiti cjelokupno neprekidno bavljenje kulturno umjetničkim amaterizmom do smrti.

\**svakom članu može se samo jednom dodijeliti priznanje unutar gore navedenog raspona godina*

**Članak 4.**

Priznanja HSK-a dodjeljuju se članicama Hrvatskog sabora kulture, zaslužnim članovima pojedinih udruga, fizičkim i pravnim osobama shodno ispunjenju kriterija ovog Pravilnika.

**Članak 5.**

Zahvalnica se dodjeljuje pojedincima, organizacijama i ustanovama koje su pomogle u radu HSK-a prigodom obilježavanja obljetnice djelovanja ili manifestacija HSK-a.

**Članak 6.**

Kao najveće priznanje HSK-a utvrđuje se Dijamantna povelja koja se dodjeljuje članicama HSK-a i Povelja koja se dodjeljuje pojedincima za izuzetna dostignuća na području kulturno umjetničkog amaterizma i obogaćivanje hrvatske kulture.

**Članak 7.**

Zaslužnim fizičkim osobama dodjeljuju se sljedeći naslovi za donaciju namijenjenu redovnoj djelatnosti Hrvatskog sabora kulture u cilju očuvanja i razvijanja kulturno-umjetničkog amaterizma i hrvatske kulture:

Dijamantni donator za donaciju od 150,00 €

Zlatni donator -100 €

Srebrni donator -70,00 €

Brončani donator -35,00 €.

Sukladno želji donatora, njegovo ime i prezime ostaje trajno zabilježeno na web stranici Hrvatskog sabora kulture.

**Članak 8.**

**Zaslužnim pravnim osobama dodjeljuju se sljedeći naslovi za donaciju namijenjenu redovnoj djelatnosti Hrvatskog sabora kulture u cilju očuvanja i razvijanja kulturno-umjetničkog amaterizma i hrvatske kulture:**

**Dijamantni donator za donaciju od 500,00 €**

**Zlatni donator - 400,00 €**

**Srebrni donator -300,00 €**

**Brončani donator - 200,00 €**

**Sukladno želji pravne osobe, njen naziv ostaje trajno zabilježen na web stranici Hrvatskog sabora kulture.**

**Članak 9.**

Zamolbu za dodjelu priznanja Hrvatskog sabora kulture s ispunjenim Obrascem za dodjelu priznanja HSK-a podnose uprave udruga i donatori Hrvatskom saboru kulture običnom ili elektroničkom poštom (prodaja@hrsk.hr) najkasnije 20 dana prije dodjele priznanja HSK-a s ciljem njihove pravovremene izrade i dostave.

**Članak 10.**

Odluku o dodjeli priznanja donosi HSK-a.

**Članak 11.**

Ovaj Pravilnik stupa na snagu i primjenjuje se s danom donošenja, 20. prosinca 2019. godine na 14. sjednici Upravnog odbora HSK-a.